Om man er til Mastermind, Ludo, Risk eller mere komplicerede spil, så er der sikkert et på hylden, der passer til lejligheden. Den nye brætspilcafé har ca. 100 forskellige brætspil, og mange af dem har allerede været i brug. - Hvis der kommer fx. et par unge piger herind, så kunne et spil som det her måske være noget, siger indehaver Michael Christensen og viser et af spillene frem. Michael Christensen fortæller, at han kender reglerne på dem alle på nær et. - Tanken er, at folk kan komme og hygge sig, og sidde og spille indtil de er færdige, siger Michael Christensen. Brætspilcaféen ligger på Vesterbro i Aalborg.
Nu kan du tage på cafe i Aalborg for at spille brætspil - i timevis.